CELEX: 32016R0973
Language: et
Date: 2016-06-17 00:00:00
Title: Komisjoni rakendusmäärus (EL) 2016/973, 17. juuni 2016, milles käsitletakse tsink bislüsinaadi lubamist söödalisandina kõikide loomaliikide puhul (EMPs kohaldatav tekst)

18.6.2016   
            
            
               ET
            
            
               Euroopa Liidu Teataja
            
            
               L 161/21
            
         KOMISJONI RAKENDUSMÄÄRUS (EL) 2016/973,
   17. juuni 2016,
   milles käsitletakse tsink bislüsinaadi lubamist söödalisandina kõikide loomaliikide puhul
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
   ning arvestades järgmist:
   
               (1)
            
            
               Määruses (EÜ) nr 1831/2003 on sätestatud loomasöötades kasutatavate söödalisandite lubade andmine ning selliste lubade andmise alused ja menetlused.
            
         
               (2)
            
            
               Kooskõlas määruse (EÜ) nr 1831/2003 artikliga 7 on esitatud taotlus L-lüsinaatvesinikkloriidi tsinkkelaadi lubamiseks; taotlusele on lisatud määruse (EÜ) nr 1831/2003 artikli 7 lõikes 3 nõutud andmed ja dokumendid.
            
         
               (3)
            
            
               Taotluses käsitletakse L-lüsinaatvesinikkloriidi tsinkkelaadi lubamist söödalisandina kõikide loomaliikide puhul ning selle klassifitseerimist söödalisandite kategooriasse „toitainelised lisandid“.
            
         
               (4)
            
            
               Euroopa Toiduohutusamet (edaspidi „amet“) jõudis oma 20. oktoobri 2015. aasta arvamuses (2) järeldusele, et kavandatud kasutustingimuste juures ei avalda L-lüsinaatvesinikkloriidi tsinkkelaat kahjulikku mõju loomade ega tarbijate tervisele ning et kasutajatel ei teki probleeme ohutusega, tingimusel, et võetakse asjakohased kaitsemeetmed.
            
         
               (5)
            
            
               Seoses keskkonnamõjuga, eelkõige tsingi sattumisega pinnavette valgumise ja äravoolu teel, soovitab amet oma 8. aprill 2014. aasta arvamuses (3) märkimisväärselt vähendada tsingi maksimaalset sisaldust täissöödas mitme sihtliigi puhul. Kuid selleks, et mitte seada ohtu loomade füsioloogiliste vajaduste rahuldamist, sh konkreetsetel eluperioodidel, või hoida ära muu kahjulik mõju loomade tervisele, ei tohiks ameti soovitatud tsingisisalduse vähendamist kohaldada ühes etapis. Tsingisisalduse edasise vähendamise eesmärgil tuleks innustada söödakäitlejaid ja uurimisinstituute koguma uusi teaduslikke andmeid eri loomaliikide füsioloogiliste vajaduste kohta.
            
         
               (6)
            
            
               Amet järeldas ka, et L-lüsinaatvesinikkloriidi tsinkkelaati võib pidada tõhusaks tsingi allikaks kõikide loomaliikide puhul ning soovitas nimetada kõnealuse aine tsink bislüsinaadiks. Ameti arvates ei ole vajadust turustamisjärgse järelevalve erinõuete järele. Amet kinnitas ka määruse (EÜ) nr 1831/2003 artikli 21 kohaselt asutatud referentlabori aruande söödas sisalduva söödalisandi analüüsimeetodi kohta. Tsink bislüsinaadi hindamine näitas, et määruse (EÜ) nr 1831/2003 artiklis 5 sätestatud tingimused kasutamise lubamiseks on täidetud. Seepärast tuleks anda luba kõnealuse aine kasutamiseks käesoleva määruse lisas esitatud viisil.
            
         
               (7)
            
            
               Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas nimetatud ainet, mis kuulub söödalisandite kategooriasse „toitainelised lisandid“ ja funktsionaalrühma „mikroelementide ühendid“, lubatakse kasutada söödalisandina loomasöötades kõnealuses lisas esitatud tingimustel.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 17. juuni 2016
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 268, 18.10.2003, lk 29.
   
      (2)  EFSA Journal 2015; 13(11):4267.
   
      (3)  EFSA Journal 2014; 12(5):3668.
   
      LISA
      
                  Söödalisandi identifitseerimisnumber
               
               
                  Loa hoidja
               
               
                  Söödalisand
               
               
                  Koostis, keemiline valem, kirjeldus, analüüsimeetod
               
               
                  Loomaliik või -kategooria
               
               
                  Vanuse ülempiir
               
               
                  Miinimumsisaldus
               
               
                  Maksimumsisaldus
               
               
                  Muud sätted
               
               
                  Loa kehtivusaja lõpp
               
            
                  Elemendi (Zn) sisaldus (mg/kg) täissöödas, mille niiskusesisaldus on 12 %
               
            
                  
                     Toitaineliste lisandite kategooria. Funktsionaalrühm: mikroelementide ühendid
                  
               
            
                  3b613
               
               
                  —
               
               
                  Tsink bislüsinaat
               
               
                  
                     Söödalisandi kirjeldus
                  
                  pulbri või graanulitena, sisaldab vähemalt 13,5 % tsinki ja vähemalt 85,0 % lüsiini.
                  Tsink bislüsinaatvesinikkloriidiga moodustunud kelaadi vormis: vähemalt 85 %.
                  
                     Toimeaine kirjeldus
                  
                  Bislüsinaatvesinikkloriidi tsinkkelaat
                  Keemiline valem:
                  Zn(C6H13N2O2)2 × 2HCl × 2H2O
                  CASi number: 23333-98–4.
                  
                     Analüüsimeetodid
                      (1)
                  
                  Lüsiinisisalduse määramiseks söödalisandis ja eelsegudes:
                  
                              —
                           
                           
                              ioonivahetuskromatograafia koos kolonnijärgse derivaatimisega ja fotomeetrilise määramisega (IEC-UV/FD) või
                           
                        
                              —
                           
                           
                              VDLUFA 4.11.6 või EN ISO 17180.
                           
                        Tsingi kogusisalduse määramiseks söödalisandis ja eelsegudes:
                  
                              —
                           
                           
                              induktiivsidestatud plasma aatomiemissioonspektromeetria (ICP-AES) – EN 15510 või
                           
                        
                              —
                           
                           
                              induktiivsidestatud plasma aatomiemissioonspektromeetria rõhu all lagundatud proovist (ICP-AES) – EN 15621.
                           
                        Tsingi kogusisalduse määramiseks söödamaterjalides ja segasöödas:
                  
                              —
                           
                           
                              induktiivsidestatud plasma aatomiemissioonspektromeetria (ICP-AES) – EN 15510 või
                           
                        
                              —
                           
                           
                              induktiivsidestatud plasma aatomiemissioonspektromeetria rõhu all lagundatud proovist (ICP-AES) – EN 15621 või
                           
                        
                              —
                           
                           
                              aatomabsorptsioonspektroskoopia (AAS) – komisjoni määrus (EÜ) nr 152/2009 (2).
                           
                        
               
                  Kõik loomaliigid
               
               
                  —
               
               
                  —
               
               
                  Koerad ja kassid 200 (kokku)
                  Lõhelased ja vasikate piimaasendajad: 180 (kokku)
                  Põrsad, emised, küülikud ja kalad, v.a lõhelased: 150 (kokku)
                  Muud liigid ja kategooriad: 120 (kokku)
               
               
                  
                              1.
                           
                           
                              Lisand tuleb lisada söödasse eelseguna.
                           
                        
                              2.
                           
                           
                              Tsink bislüsinaati võib turule lasta ja kasutada söödalisandina valmistise kujul.
                           
                        
                              3.
                           
                           
                              Seoses sissehingamisest, nahakaudsest kokkupuutest ja silma sattumisest tulenevate võimalikke riskidega peavad söödakäitlejad söödalisandi ja eelsegude kasutajatele kehtestama kasutamise korra ja võtma asjakohased korralduslikud meetmed. Kui nende eeskirjade ja meetmete abil ei ole võimalik riske vähendada, kasutatakse söödalisandi ja eelsegu käitlemisel sobivaid isikukaitsevahendeid.
                           
                        
               
                  8. juuli 2026
               
            
         (1)  Analüüsimeetodite üksikasjad on kättesaadavad referentlabori veebisaidil järgmisel aadressil: https://ec.europa.eu/jrc/en/eurl/feed-additives/evaluation-reports
      
         (2)  Komisjoni 27. jaanuari 2009. aasta määrus (EÜ) nr 152/2009, milles sätestatakse proovivõtu- ja analüüsimeetodid sööda ametlikuks kontrolliks (ELT L 54, 26.2.2009, lk 1).